पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग बार एसोसिएशन के वरीय अधिवक्ता सह हजारीबाग के पत्रकार संघ के पूर्व अध्यक्ष राजेंद्र प्रसाद उर्फ राजू बाबू का निधन हृदय गति रुक जाने के कारण गुरुवार देर रात हो गया। वह लगभग 80 साल के थे और लंबे समय से बीमार चल रहे थे। वह 1974 से हजारीबाग बार एसोसिएशन से जुड़े थे। साथ ही वे लंबे समय तक पत्रकारिता के क्षेत्र में भी थे।
1990 से 1996 तक वह हजारीबाग पत्रकार संघ के अध्यक्ष भी रह चुके थे। वे राजेंद्र लॉ कॉलेज के प्रधान अध्यापक भी रह चुके थे। उनके निधन की खबर से शहर में शोक की लहर दौड़ गई। शुक्रवार को खेलगांव स्थित मुक्तिधाम में उनका अंतिम संस्कार किया गया। छोटी पुत्री रत्ना प्रभा ने पार्थिव शरीर को मुखाग्नि दी। उनके दोनों बेटे जर्मनी में रहने के कारण छोटी पुत्री से अंतिम संस्कार कराया गया। प्रसाद अपने पीछे पत्नी 2 पुत्र व तीन पुत्री सहित भरा पूरा परिवार पीछे छोड़ कर गए हैं। उनके निधन के बाद राजनीतिक सामाजिक संगठनों के लोग के साथ-साथ हजारीबाग बार एसोसिएशन के अधिवक्ताओं ने गहरी संवेदना व्यक्त की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn